15 12 2017 Casgliadau ailgylchu a gwastraff dros y Nadolig (2) - Cyngor Bwrdeistref Sirol Pen-y-bont ar Ogwr
Mae Cyngor Bwrdeistref Sirol Pen-y-bont ar Ogwr wedi cadarnhau'r trefniadau ar gyfer casgliadau ailgylchu a gwastraff ar gyfer y Nadolig a'r Flwyddyn Newydd.
Gan fod Dydd Nadolig a Gŵyl San Steffan ar ddydd Llun a dydd Mawrth yn yr wythnos gyntaf, bydd yr holl gasgliadau ddau ddiwrnod yn hwyrach hyd at ddydd Sul.
Wedyn, gan fod Dydd Calan ar ddydd Llun yn yr ail wythnos, bydd yr holl gasgliadau un diwrnod yn hwyrach. Bydd yr holl aelwydydd yn dychwelyd i'w dyddiau casglu arferol ddydd Llun 8 Ionawr:
Wythnos y Nadolig:
Diwrnod casglu arferol:
Diwrnod casglu wedi'i aildrefnu:
Dydd Llun 25 Rhagfyr (Dydd Nadolig) Dydd Mercher 27 Rhagfyr
Dydd Mawrth 26 Rhagfyr (Gŵyl San Steffan) Dydd Iau 28 Rhagfyr
Dydd Mercher 27 Rhagfyr Dydd Gwener 29 Rhagfyr
Dydd Iau 28 Rhagfyr Dydd Sadwrn 30 Rhagfyr
Dydd Gwener 29 Rhagfyr Dydd Sul 31 Rhagfyr
Wythnos y Flwyddyn Newydd:
1 Ionawr (Dydd Calan)
Dydd Mawrth 2 Ionawr
Dydd Mercher 3 Ionawr
Dydd Iau 4 Ionawr
Dydd Iau 4 Ionawr Dydd Gwener 5 Ionawr
Dydd Gwener 5 ionawr Dydd Sadwrn 6 ionawr
"Gall unrhyw wastraff bwyd, gan gynnwys esgyrn eich twrci, fynd yn eich cadi bwyd. Gellir rhoi gwastraff papur, gan gynnwys amlenni, yn eich sach gwyn, a'ch deunyddiau pecynnu plastig yn eich sach glas.
"Gall cardfwrdd, gan gynnwys cardiau Nadolig fynd yn eich sach oren, a gellir hyd yn oed cael gwared ar eich coeden Nadolig yn un o'r canolfannau ailgylchu cymunedol lleol.
"Er na all plastig du fynd allan yn eich casgliadau ailgylchu wythnosol, rydym ni wedi trefnu bod y canolfannau ailgylchu cymunedol yn derbyn plastig du.
"Y prif eitemau na fydd modd eu hailgylchu fydd pethau megis polystyren a phapur lapio Nadolig – dylid rhoi'r eitemau hyn gyda'ch gwastraff cyffredinol yn eich bag bin glas.
"Er y bydd y cyfyngiad o ddau fag yn parhau fel arfer, ac er ein bod yn annog trigolion i gadw at hyn, mae Kier wedi cytuno y bydd trigolion sy'n ei chael hi'n anodd rhoi'r holl wastraff na ellir ei ailgylchu dros y Nadolig mewn dau fag yn cael mynd a'r gwastraff ychwanegol i ganolfan ailgylchu cymunedol, neu ei gyflwyno mewn bag du ar wahân i'w gasglu."
"Mae'r Nadolig yn gyfnod arbennig o brysur ac mae'n bosibl y bydd Kier yn defnyddio cerbydau casglu ychwanegol, felly peidiwch â phoeni os na chaiff eich cardfwrdd ei gasglu ar yr un pryd â'ch deunyddiau ailgylchu eraill.
Mae'r Cynghorydd Williams hefyd wedi diolch i drigolion am eu hymdrechion yn dilyn cyflwyno'r trefniadau casglu newydd.
Dywedodd: "Mae ymdrechion ailgylchu trigolion Bwrdeistref Sirol Pen-y-bont ar Ogwr wedi bod yn wych ers cyflwyno'r gwasanaeth newydd ym mis Mehefin.
"Cofnododd yr ardal ei chyfradd ailgylchu uchaf erioed o 74 y cant rhwng mis Gorffennaf a mis Medi, ac yn y cyfnod rhwng mis Mehefin a mis Awst cafwyd cynnydd o 254 o dunelli o ailgylchu mewn canolfannau ailgylchu cymunedol a gostyngiad o 957 o dunelli o wastraff a anfonwyd i safleoedd tirlenwi.
"Mae'r rhain yn ganlyniadau rhagorol ac rwy'n edrych ymlaen at wybod mwy am ba effaith y mae'r trefniadau newydd wedi'i chael ar berfformiad ailgylchu Bwrdeistref Sirol Pen-y-bont ar Ogwr yn y Flwyddyn Newydd."
Bydd canolfannau ailgylchu cymunedol ar gau Ddydd Nadolig, Gŵyl San Steffan a Dydd Calan, ond byddan nhw ar agor bob diwrnod arall rhwng 8:30am a 4:30pm.
I gael gwybod mwy am ailgylchu ym Mwrdeistref Sirol Pen-y-bont ar Ogwr, ewch i dudalennau ailgylchu y cyngor yn www.recycleforbridgend.wales
Gwastraff Nadolig I ble mae'n mynd?
Twrci a gwastraff bwyd arall Cadi bwyd
Papur (nid papur lapio) Sach gwyn
Poteli a jariau Cadi du
Deunyddiau pecynnu plastig Sach glas
Cardiau Nadolig Sach oren
Cardfwrdd Sach oren
Caniau diodydd a bwyd Sach glas
Plastig du Bag bin glas neu ganolfannau ailgylchu cymunedol
Papur lapio Nadolig Bag bin glas
Polystyren Bag bin glas
Coed Nadolig (go iawn neu ffug) Canolfannau ailgylchu cymunedol. Gellir hefyd mynd â'r coed i Ganolfan Tre-dŵr ym Mhen-y-bont ar Ogwr o 2 Ionawr, a hynny bob dydd heblaw dydd Sul.